
Z A P I S N I K
42. sjednica Vijeća Mjesnog odbora Odranski Strmec, održane 20. studenog 2024. s početkom u 18:00 sati. 
NAZOČNI ČLANOVI VIJEĆA: Renata Celićek, Marina Kocijan, Miljenko Jezerinac, Kristijan Molnar i Valentina Molnar. 
Nazočna referentica za rad tijela mjesne samouprave Barbara Jalžabetić, mag.oec. 

Predsjedava Renata Celićek, predsjednica Vijeća.


Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 42. sjednicu Vijeća Mjesnog odbora.

Bez rasprave, jednoglasno (5 „za“), Vijeće prihvaća tekst Zapisnika 41. sjednice Vijeća. 
Predsjednica Vijeća predlaže sljedeći

D N E V N I   R E D

1. Prijedlog Zaključka o promjeni domara u objektu Mjesne samouprave Odranski Strmec
2. Prijedlog Plana malih komunalnih akcija Mjesnog odbora Odranski Strmec za 2025. godinu

3. Prijedlog Financijskog plana Mjesnog odbora Odranski Strmec za 2025. godinu 

4. Obavijesti, pitanja i prijedlozi

Vijeće je jednoglasno (5 „za“) prihvatilo predloženi dnevni red.  

Ad 1.)  Prijedlog Zaključka o promjeni domara u objektu Mjesne samouprave Odranski Strmec 

Članovi Vijeća primili su pisani materijal uz poziv.

U raspravi sudjeluju svi članovi Vijeća.

Vijeće jednoglasno ( 5 „za)“ donosi

Z A K LJ U Č A K

o zamjeni domara u objektu Mjesnog odbora Odranski Strmec, Strmečka cesta 57
	
	1.Vijeće Mjesnog odbora Odranski Strmec razmotrilo je ostavku domara u objektu Mjesnog odbora Odranski Strmec, Strmečka cesta 57.

2. Vijeće Mjesnog odbora Odranski Strmec predlaže novog domara u objektu Mjesnog odbora Odranski Strmec, Strmečka cesta 57. 

3. Vijeće prihvaća promjenu domara u objektu u Strmečkoj cesti 57 i predlaže da novi domar bude IPP. 

	
	

	 
	

	
	4. Ovaj zaključak dostavlja se Vijeću Gradske četvrti Brezovica na dalje postupanje.


Ad 2.)  Prijedlog Plana malih komunalnih akcija Mjesnog odbora Odranski Strmec za 2025. godinu
Članovi Vijeća primili su pisani materijal uz poziv.

U raspravi sudjeluju svi članovi Vijeća.

Vijeće jednoglasno ( 5 „za)“ donosi

Plan malih komunalnih akcija

Mjesnog odbora Odranski Strmec za 2025. godinu
1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Odranski Strmec, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 20.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2025., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.

5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Brezovica u 2025.

Ad 3.) Prijedlog Financijskog plana Mjesnog odbora Odranski Strmec za 2025. godinu 
Članovi Vijeća primili su pisani materijal uz poziv.

U raspravi sudjeluju svi članovi Vijeća.

Vijeće jednoglasno ( 5 „za)“ donosi

FINANCIJSKI PLAN

Mjesnog odbora Odranski Strmec
za 2025.

Članak 1.

Financijski plan Mjesnog odbora Odranski Strmec za 2025. (dalje u tekstu: Plan) sastoji se od:

PRIHODA:








32.540,00 €
RASHODA:








32.540,00 €
	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

(€)

	PRIHODI MJESNOG ODBORA UKUPNO
	32.540,00

	6711
	PRIHODI ZA FINANCIRANJE RASHODA POSLOVANJA
	32.540,00

	B) RASHODI

	KONTO
	NAZIV KONTA
	IZNOS

(€)

	RASHODI MJESNOG ODBORA UKUPNO
	32.540,00

	Izvor 1.1. OPĆI PRIHODI I PRIMICI
	12.540,00

	3291
	NAKNADE ČLANOVIMA VIJEĆA MJESNOG ODBORA
	9.540,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	20.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	20.000,00


Članak 3.

Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.
Članak 4.

Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2025.

Ad 4.) Obavijesti, pitanja i prijedlozi 

Predsjednica Vijeća Renata Celićek obavijestila je članove Vijeća o jednokratnom korištenju prostora objekta mjesne samouprave Odranski Strmec kako ona predlaže da dom koriste samo oni koji žive na području mjesnog odbora jer je prostor devastiran i potrebna mu je renovacija. 
Referentica Barbara Jalžabetić obavještava članove Vijeća da se na idućoj sjednici Vijeća donosi Plan potreba sa razradom za 2025. godinu te asfalterski plan.  

Predsjednica Vijeća zatvara 42. sjednicu Vijeća te pozdravlja sve članove Vijeća i zahvaljuje im na dolasku. 
Dovršeno u 19:15 sati.
KLASA: 024-08/24-003/2304
URBROJ: 251-13-11-8/006-24-2

Zapisnik napisala

Barbara Jalžabetić, mag.oec.





                                 Predsjednica Vijeća Mjesnog odbora







                                Odranski Strmec




                                                                    Renata Celićek

